Алға (Махамбет ауданы)

Алға — Атырау облысы Махамбет ауданындағы ауыл, Алға ауылдық округі орталығы. Географиялық орны Жайықтың сол жағалауында, аудан орталығы – Махамбет ауылынан оңтүстік-шығысқа қарай 32 км-дей жерде. Халқы 1999 жылы тұрғындар саны 1746 адам (888 ер адам және 858 әйел адам) болса, 2009 жылы 1859 адамды (962 ер адам және 897 әйел адам) құрады. 2021 жылғы санақ қорытындысы бойынша 2051 адамды (1036 ер адам және 1015 әйел адам) құрады. Тарихы Өткен ғасырдың отызыншы жылдары Жайық жағасынан үйлер тұрғызылып, шашыраңқы отырғандар ұжымдастырылып, бір қонысқа орналасады да, ол мекенге алғашқы үй салған Құлтай деген кісінің есімі беріліп, «Құлтай» атанады. Ол мекен 1957 жылғы тасқында суға кетіп, жаңа орыннан Алға ауылы бой көтереді. Осында құрылған «Қызыл ақырап» ұжымшары егін егіп, мал шаруашылығын кәсіп еткен болса, соғыс жылдары «Жаңа жол», «Жаңа шаруа», «Красный Каспий» ұжымшарлары балық аулаумен айналысқан. 1959 жылы «Жаңа шаруа» ұжымшары Алғаға көшіріліп, іріленген «ХХІ партсъезд атындағы» ұжымшар құрылып, 1972 жылы ол атауы өзгермей, кеңшар болды. 1991 жылы кеңшар таратылып, «Алға» ұжымдық кәсіпорны, 1994 жылы «Мұра» өндірістік кооперативі және 11 шаруа қожалық құрылды. Мәдени-әлеуметтік мекемелері Алға орта мектебі "Қарлығаш" бөбекжай-бақшасы Алға ауылдық мәдениет үйі Ауыл көшелері Ақжайық көшесі Ақсай көшесі Әбілхайыр хан көшесі Елорда көшесі Желтоқсан көшесі Каспий көшесі Құрманғали Иманғазиев көшесі Махамбет Өтемісұлы көшесі Нұрмұхан Жантөрин көшесі Орталық көшесі Өткелбай Жиеналиев көшесі Тегісшіл көшесі Халел Досмұхамедұлы көшесі Ауыл суреттері Дереккөздер